hu en en hu hu hu hu it hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu en tr hu hu hu hu hu hu ko en en hu hu hu hu hu en hu hu en en hu en en en en it en fa hu hu en hu hu hu hu hu hu hu es en hu en hu
Megjelent a RAD Studio 11.1 - delphi-klub
Letöltések (Community Edition, Trial, stb.)
Március 15-én megjelent RAD Studio 11 Alexandria első alverziója. A RAD Studio 11.1 elsősorban a 11-es verzióban bemutatott újdonságokat viszi tovább, de azért néhány új funkciót is tartalmaz, például több új adatbázis-illesztőprogramot. Emellett a RAD Studio 11.1 hivatalosan is támogatja a legújabb operációs rendszereket: Windows 11, macOS 12 Monterey, iOS 15 és Android 12.
Alább kiemeljük a RAD Studio 11.1 főbb új funkcióit és fejlesztéseit, beleértve a legfontosabb minőségi frissítéseket.
High DPI IDE továbbfejlesztése, illetve javított IDE használat Remote Desktop esetén
High DPI tervezők fejlesztése VCL és FireMonkey esetében
Háttérképek használata az új üdvözlőoldalhoz és egyéni keretek hozzáadásának lehetősége az új Open Tools API-val
A GetIt Library Manager továbbfejlesztése (gyorsítótárazott képek és átdolgozott felhasználói felület implementációval – a VCL TControlList komponens használatával)
Az Messages nézet különböző testre szabható színeket használ a fordítási hibákhoz, az üzenetekhez és a tippekhez, hogy jobban kiemelje a problémákat
Új Items párbeszédpanel mely az egyes elemekhez elérhető platformokat mutatja
A Compile párbeszédpanelen az aktuális fordítás által használt platform és build konfigurációja látható
Delphi és a C++Builder Code Insight
Az új verzió másik jelentős fókuszterülete a Code Insight kibővítése.
Javult a Language Server Protocol architektúrán és lekérdezésen alapuló C++ Code Insight minősége és teljesítménye. Erre a gyártó ígéretének megfelelően hamarosan érkezik egy új, célzott frissítés is.
A Delphi LSP motorjának teljesítménye is jelentősen javult. Ennek eredményeképpen a projektek betöltése és a hibabetekintés jóval gyorsabb lett (a gyártó állítása szerint sok esetben akár 30-szor gyorsabb).
Az egyéb változtatások közé tartozik a típusparaméterek megjelenítése az osztálydeklaráció kitöltésekor, beleértve a T-t az általános deklarációban.
Compiler és Debugger változások
Stabilabbak és teljesítményben is javultak a különböző platformokhoz tartozó Delphi és C++ fordítók. A Delphi és a C++Builder window compiler-ek kibővített támogatást nyújtanak az ASLR, a DEP/NX és a TSAWARE platform biztonsági beállításaihoz, amelyek mostantól alapértelmezés szerint engedélyezve vannak. A RAD Studio bináris fájljai és runtime csomagjai mostantól ezekkel a beállításokkal készülnek.
A Delphi macOS 64 bites ARM debugger és a Delphi Android 64 bites debugger most már az LLDB debugger architektúrán alapulnak (a Delphi iOS 64 bites debugger-nél is már ez volt használva). A cél az, hogy a legtöbb támogatott platformon egyesítsék a Delphi hibakeresőit, hogy azok egyre jobb minőséget biztosítsanak.
Ezenkívül a C++ STL és az RTL is tovább lett javítva, beleértve a jobb Delphi RTL-integrációt.
RTL, kezelőfelület és Adatbázis Könyvtárak
A 11.1-es kiadásban a core Delphi RTL számos optimalizáláson és minőségi fejlesztésen ment keresztül. Továbbá van egy új TURLStream osztály is, a TStream leszármazottja, amely támogatja az aszinkron műveleteket.
A VCL minőségi javításai a legújabb funkciókra összpontosítottak, mint például a továbbfejlesztett TTreeView, TRIchEdit, TEdgeBrowser, TLabelledEdit és TNumberBox, valamint a DoubleBuffering, a VCL High-DPI és a skálázási problémákra.
Ezenkívül a GetIt csomagkezelőn keresztül nemrégiben kiadásra került egy demo, amely bemutatja a WinUI 3 könyvtár használatát Delphiben. Ez egy újabb lépés a Windows App SDK támogatásában (amely már tartalmazza a WebView 2-t és MSIX-et). További információ a WinUI 3-ról.
A FireMonkey javítások elsősorban a TListView-ra, a továbbfejlesztett Android SDK-integrációra, a TWebBrowserre, a Windows HighDPI-vel kapcsolatos problémákra és a teljesítményre fókuszáltak.
Ami pedig az adatbázis-könyvtárakat illeti, a 11.1-es verzióban a FireDAC támogatja a MariaDB 10.6, SQLite SEE és Firebird 4 új adattípusait. A RAD Studio 11.1 javította a DataSnap minőségét és a WebBroker alkalmazás Android rendszeren történő telepítésének lehetőségét is.
Érdemes újra megemlíteni, hogy a 11.0-s kiadás óta az Embarcadero az Enterprise és Architect ügyfelei számára elérhetővé tette az új AWS SDK for Delphi preview-ját. Ezenkívül a gyártó ingyenes Delphi UI-könyvtárakat kínál a Python-fejlesztőknek, valamint népszerűsítí a Python használatát a RAD Studio alkalmazásokban. Erről részletesebb ebben a bejegyzésünkben olvashattok.
Amennyiben még több információt szeretne az új verzióval kapcsolatban, akkor az alábbi linkeket ajánljuk, valamint a lejjebb linkelt videókat :
What’s New in 11.1 Alexandria
What’s New page in the DocWiki
Részletes lista a felhasználók által kért és megvalósított javításokról
RAD Studio feature matrix
RAD Studio 11 demok a GitHub-on
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
InterBase Server és UltraEdit ajándékba
Nyárköszöntő Delphi akció június 30-ig
Windows 11 Win32 Debugging Patch RAD Studio 11.1-hez
Megjelent az InterBase 2020 Update 3
Delphi, C++Builder és RAD Studio akciók április 30-ig
Sign in with WordPress
Milyen Delphi/C++Builder/RAD Studio verziót használ?
Kövesse a Ker-Soft Facebook oldalát még több Delphi-vel kapcsolatos hírért.
10.3.2 10.3.3 10.4 10.4.2 Alexandria 11.1 c++builder c++builder 11 delphi delphi 11 delphi 11.1 delphi 26 delphicon delphi állás e-book firemonkey free tools interbase learndelphi patchek python radstudio RAD Studio 10.4 rad studio 11 rad studio 11.1 roadmap sdk webinar whitepaper
Minden jog fenntartva © 2022 delphi-klub | Az oldalt üzemelteti a Ker-Soft